CELEX: 62019TN0720
Language: mt
Date: 2019-10-18 00:00:00
Title: Kawża T-720/19: Rikors ippreżentat fit-18 ta’ Ottubru 2019 – Ashworth vs Il-Parlament

9.12.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 413/64
            
         
      Rikors ippreżentat fit-18 ta’ Ottubru 2019 – Ashworth vs Il-Parlament
      (Kawża T-720/19)
      (2019/C 413/77)
      Lingwa tal-kawża: il-Franċiż
      
         Partijiet
      
      
         Rikorrent: Richard Ashworth (Lingfield, ir-Renju Unit) (rappreżentanti: A. Schmitt u A. Waisse, avukati)
      
         Konvenut: Il-Parlament Ewropew
      
         Talbiet
      
      Ir-rikorrent jitlob li l-Qorti Ġenerali jogħġobha:
      tiddikjara u tiddeċiedi li,
      
                  —
               
               
                  ir-rikors preżenti huwa ammissibbli;
               
            
                  —
               
               
                  sa fejn hemm bżonn, bħala miżura ta’ organizzazzjoni tal-proċedura jew bħala miżuri istruttorji tal-kawża preżenti, il-Parlament Ewropew huwa kkundannat jippreżenta l-komunikazzjonijiet maħruġa mis-servizz legali tal-Parlament Ewropew, li nħarġu fis-16 ta’ Lulju 2018 kif ukoll fit-3 ta’ Diċembru 2018, mingħajr preġudizzju fir-rigward tad-data eżatta, iżda f’kull każ qabel l-adozzjoni tad-deċiżjoni adottata mill-Uffiċċju tal-Parlament fl-10 ta’ Diċembru 2018 li temenda l-Miżuri għall-Applikazzjoni tal-Istatut tal-Membri tal-Parlament Ewropew (2018/C 466/02, Ġurnal Uffiċjali 28 ta’ Diċembru 2018, C 466/8);
               
            
                  —
               
               
                  id-deċiżjoni individwali kkontestata, innotifikata lir-rikorrent mill-Unità “Remunerazzjoni u Drittijiet Soċjali tal-Membri tal-Parlament” tad-Direttorat Ġenerali tal-Finanzi tal-Parlament Ewropew dwar fir-rigward tad-drittijiet tar-rikorrent għall-pensjoni kumplimentari (volontarja) tiegħu matul Settembru 2019 hija annullata abbażi tal-Artikolu 263 TFUE sa fejn din id-deċiżjoni implimentat it-tnaqqis speċjali ta’ 5 % fuq l-ammont nominali tal-pensjoni kumplimentari (volontarja) dovut lir-rikorrent kif stabbilit bid-deċiżjoni tal-Uffiċċju tal-10 ta’ Diċembru 2018 imsemmija iktar ’il fuq;
               
            
                  —
               
               
                  id-deċiżjoni adottata mill-Uffiċċju tal-Parlament fl-10 ta’ Diċembru 2018 imsemmija iktar ’il fuq hija ddikjarata inapplikabbli abbażi tal-Artikolu 277 TFUE, sa fejn din temenda l-Artikolu 76 tal-miżuri għall-applikazzjoni tal-Istatut tal-Membri tal-Parlament Ewropew u b’mod iktar partikolari sa fejn din tistabbilixxi tnaqqis speċjali ta’ 5 % fuq l-ammont nominali tal-pensjonijiet kumplimentari (volontarji) dovut mill-1 ta’ Jannar 2019;
               
            
                  —
               
               
                  il-Parlament huwa kkundannat għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka ħames motivi.
      
                  1.
               
               
                  L-ewwel motiv, ibbażat fuq in-nuqqas ta’ kompetenza ratione materiae tal-Uffiċċju.
                  
                              —
                           
                           
                              minn naħa, id-deċiżjoni tal-Uffiċċju tal-10 ta’ Diċembru 2018 (iktar ’il quddiem id-“deċiżjoni tal-Uffiċċju”) ġiet adottat bi ksur tal-Istatut tal-Membri tal-Parlament Ewropew adottat bid-deċiżjoni tal-Parlament Ewropew tat-28 ta’ Settembru 2005, 2005/684/KE, Euratom, (ĠU 2005, L 262, p. 1) (iktar ’il quddiem, l-“Istatut”). Id-deċiżjoni tal-Uffiċċju tmur b’mod partikolari kontra d-dispożizzjonijiet tal-Artikolu 27 tal-Istatut li jimponi ż-żamma tad-“drittijiet kweżiti” u tad-“drittijiet li qedin jinkisbu”.
                           
                        
                              —
                           
                           
                              min-naħa l-oħra, id-deċiżjoni tal-Uffiċċju toħloq taxxa billi tistabbilixxi tnaqqis speċjali ta’ 5 % mill-ammont nominali tal-pensjoni filwaqt li l-ħolqien ta’ taxxa ma jinsabx fil-kompetenza tal-Uffiċċju skont l-Artikolu 223(2) TFUE.
                           
                        
            
                  2.
               
               
                  It-tieni motiv, ibbażat fuq ksur tal-forom essenzjali.
                  
                              —
                           
                           
                              minn naħa, huwa lmentat li l-Uffiċċju adotta d-deċiżjoni tiegħu mingħajr ma osserva r-regoli imposti mill-Artikolu 223 TFUE.
                           
                        
                              —
                           
                           
                              min-naħa l-oħra, id-deċiżjoni tal-Uffiċċju ma hijiex immotivata biżżejjed u b’hekk tikser l-obbligu stabbilit fit-tieni paragrafu tal-Artikolu 296 TFUE u fl-Artikolu 41(2)(c) tal-Karta tad-Drittijiet Fundamentali tal-Unjoni Ewropea.
                           
                        
            
                  3.
               
               
                  It-tielet motiv, ibbażat fuq il-ksur tad-drittijiet kweżiti u tad-drittijiet li qedin jinkisbu u tal-prinċipju tal-aspettattivi leġittimi.
                  
                              —
                           
                           
                              minn naħa, id-deċiżjoni tal-Uffiċċju tikser id-drittijiet kweżiti u d-drittijiet li qedin jinkisbu li jirriżultaw kemm mill-prinċipji ġenerali tal-liġi kif ukoll mill-Istatut, li jimponi espressament li dawn jinżammu “fl-intier tagħhom” (Artikolu 27).
                           
                        
                              —
                           
                           
                              min-naħa l-oħra, id-deċiżjoni tal-Uffiċċju tikser il-prinċipju tal-aspettattivi leġittimi.
                           
                        
            
                  4.
               
               
                  Ir-raba’ motiv, ibbażat fuq il-ksur tal-prinċipju ta’ proporzjonalità u tal-prinċipji tal-ugwaljanza fit-trattament u ta’ nondiskriminazzjoni.
                  
                              —
                           
                           
                              minn naħa, il-ksur tad-drittijiet tar-rikorrent huwa sproporzjonat meta mqabbel mal-għanijiet imfittxija mid-deċiżjoni tal-Uffiċċju.
                           
                        
                              —
                           
                           
                              min-naħa l-oħra, id-deċiżjoni tal-Uffiċċju għandha tiġi ddikjarata inapplikabbli minħabba l-ksur tal-prinċipji ta’ ugwaljanza fit-trattament u ta’ nondiskriminazzjoni.
                           
                        
            
                  5.
               
               
                  Il-ħames motiv, ibbażat fuq il-ksur tal-prinċipju ta’ ċertezza legali u fuq in-nuqqas ta’ miżuri tranżitorji.
                  
                              —
                           
                           
                              minn naħa, id-deċiżjoni tal-Uffiċċju tikser il-prinċipju ta’ ċertezza legali sa fejn din għandha effetti retroattivi b’mod irregolari.
                           
                        
                              —
                           
                           
                              min-naħa l-oħra, id-deċiżjoni tal-Uffiċċju tikser il-prinċipju ta’ ċertezza legali sa fejn din naqset milli tistabbilixxi miżuri tranżitorji.